На основу члана 55. став 1. тачка 2. и члана 60. став 1. тачка 1. Закона о јавним набавкама („Службени гласник РС“, број 124/12, 14/15 и 68/15), Министарство за рад, запошљавање, борачка и социјална питања

објављује

**ПОЗИВ ЗА ПОДНОШЕЊЕ ПОНУДА (1/2018)**

**Назив наручиоца**: **РЕПУБЛИКА СРБИЈА, МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА  
Адреса наручиоца**: Немањина 22-26, Београд  **Интернет страница наручиоца**: [www.minrzs.gov.rs](http://www.minrzs.gov.rs/)

**Врста наручиоца:** Орган државне управе **Врста поступка јавне набавке**: Отворени поступак **Врста предмета набавке**: Услуге **Опис предмета набавке**: Организовање и реализација свечаности поводом обележавања значајних историјских догађаја из ослободилачких ратова Србије у 2018. години, обликоване по партијама,

Ознака ОРН 79954000 - услуге организовања прослава.

**Број партија:** 3

партије, и то:

|  |  |  |
| --- | --- | --- |
| **Број Партије** | **О п и с**  **(Историјски догађај)** | **Процењена вредност**  **у динарима, без ПДВ-а** |
| 17 | Дан државности Србије – Сретење | 1.250.000,оо |
| 18 | Дан сећања на Погром на Косову и Метохији | 2.000.000,оо |
| 19 | Дан сећања на страдале у НАТО агресији | 2.000.000,оо |

**1. Критеријум за доделу уговора**

Избор најповољније понуде ће се извршити применом критеријума **„Економски најповољнија понуда“.**

**2.Елементи критеријума, односно начин, на основу којих ће наручилац извршити доделу уговора у ситуацији када постоје две или више понуда са једнаким бројем пондера или истом понуђеном ценом**

Избор између достављених понуда применом критеријума „економски најповољнија понуда“, вршиће се рангирањем понуда на основу следећих елемената – **подкритеријума** и пондера одређених њих:

|  |  |  |
| --- | --- | --- |
| **1** | **Цена** | **30 пондера** |
| **2** | **Оцена сценарија** | **40 пондера** |
| **3** | **Одабир извођача** | **30 пондера** |
| **УКУПНО** | | **100** **пондера** |

Подкритеријуме 2 *(Оцена сценарија)* и 3 *(Одабир извођача)* ће на основу приложеног комплетног сценарија и на основу приложених предуговора о ангажовању извођача, оцењивати Независна стручна комисија од три члана - истакнута академска драмска уметника, који поседују знања, искуства и вештине неопходне за давање стручне оцене.

Независна стручна комисија врши оцењивање доделом бодова, о чему сачињава писани Извештај о резултатима бодовања који доставља Комисији за спровођење поступка јавне набавке.

**3. Методе одређивања пондера по подкритеријумима:**

**а. Цена услуге**: максимално 30 пондера

За најнижу цену додељује се 30 пондера.

Број пондера за све остале понуђене цене израчунава се по формули:

*Најповољнија цена х максималан број пондера*

*Понуђена цена*

**б.Оцена предложеног комплетног сценарија:**максимално 40 пондера

Независна стручна комисија ће одредити бодове тако што ће сваки од чланова за сваки сценарио одредити бодове у распону од 0 до 10, што значи да укупан број бодова за сваки од сценарија може бити у распону од 0 до 30.

Приликом бодовања водиће се рачуна да сценарио презентује конкретан историјски догађај на савремен и атрактиван начин, користећи тачне историјске чињенице, уз обавезни едукативни карактер, а предност ће бити дата иновативним идејама.

Комисија за спровођење поступка јавне набавке одређује број освојених пондера у зависности од збира бодова из Извештаја о резултатима бодовања Независне стручне комисије, тако да се за укупан број бодова сваком сценарију одређују пондери према следећој табели:

|  |  |
| --- | --- |
| Бодови | Пондери |
| **30 - 24** | **40** |
| **23 - 17** | **30** |
| **16 - 10** | **20** |
| **9 - 0** | **0** |

**в. Оцена одабира извођача:** максимално 30 пондера

Независна стручна комисија ће одредити бодове тако што ће (на основу приложених предуговора са извођачима) сваки од чланова за сваку понуду одредити бодове у распону од 0 до 10, што значи да укупан број бодова може бити у распону од 0 до 30.

Приликом бодовања по овом подкритеријуму узимаће у обзир реноме извођача (нпр. првак драме, награђиван уметник, велики број главних улога, ...), предвиђен број и врсту ангажованих извођача (нпр. глумци, хор, оркестар, оперски певач, ...).

Независна стручна комисија резултате бодовања као писани извештај доставља Комисији за спровођење поступка јавне набавке.

Комисија за спровођење поступка јавне набавке одређује број освојених пондера у зависности од збира бодова из Извештаја о резултатима бодовања Независне стручне комисије, тако да се за укупан број бодова свакој понуди одређују пондери према следећој табели:

|  |  |
| --- | --- |
| Збир бодова | Припадајући пондери |
| **30 - 24** | **30** |
| **23 - 17** | **20** |
| **16 - 10** | **10** |
| **9 - 0** | **0** |

**Збиром пондера додељених по сва три подкритеријума (а+б+в) добиће се укупан број пондера и тиме утврдити економски најповољнија понуда.**

**Ако након овако утврђеног броја пондера две или више понуда имају исти број пондера, економски најповољнијом понудом ће се сматрати понуда са најнижом ценом.**

**Начин преузимања конкурсне документације, односно интернет адреса где је конкурсна документација доступна**: Конкурсну документацију заинтересована лица могу преузети лично код наручиоца, у Београду, улица Немањина 22-26, III спрат, крило Ц, канцеларија број 4а, или се иста може преузети са интернет странице наручиоца:www.minrzs.gov.rs, односно са Портала јавних набавки:  [www.ujn.gov.rs](http://www.ujn.gov.rs/) Конкурсна документација се налази у прилогу Позива за достављане понуда.

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, уловима рада и сл:

Министарство финансија [www.mfin.gov.rs](http://www.mfin.gov.rs)

Министарство пољопривреде и заштите животне средине www.mpzzs.gov.rs

Агенција за заштиту животне средине [www.sepa.gov.rs](http://www.sepa.gov.rs)

Министарство за рад, запошљавање, борачка и социјална питања [www.minrzs.gov.rs](http://www.minrzs.gov.rs)

**Начин подношења понуде и рок за подношење понуде**: Понуда се доставља на адресу Министарство за рад, запошљавање, борачка и социјална питања, Београд, Немањина 22-26*,* са назнаком: **,,Понуда за јавну набавку** Услуге организовање и реализација свечаности поводом обележавања значајних историјских догађаја из ослободилачких ратова Србије у 2018. години (ознака партије) – **ЈН бр. 1/2018 - НЕ ОТВАРАТИ”,** до **5. фебруара 2018.године, до 12,00 часова.**

Место, време и начин отварања понуде: **Министарство за рад, запошљавање, борачка и социјална питања,** Немањина 22-26, III спрат, крило Ц, канцеларија број 4а, **11000 Београд, дана 5. фебруара 2018. године, у 13,00 часова, у присуству чланова Комисије, понуђача и заинтересованих лица.**

**Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, Комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача.

**Рок за доношење одлуке о додели уговора**: до 5 дана од дана отварања понуда.

**Лице за контакт: Милица Ђурић и Богољуб Станковић**

Заинтересовано лице може, у писаном облику на адресу Министарство за рад, запошљавање, борачка и социјална питања, Београд, Немањина 22-26, или факсом на број 011/3616-259, односно путем електронске поште milica.djuric@minrzs.gov.rs или bogoljub.stankovic@minrzs.gov.rs тражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде.

Наручилац ће заинтересованом лицу у року од 3 (три) дана од дана пријема захтева за додатним информацијама или појашњењима конкурсне документације, одговор доставити у писаном облику и истовремено ће ту информацију објавити на Порталу јавних набавки и на својој интернет страници.

Додатне информације или појашњења упућују се са напоменом „Захтев за додатним информацијама или појашњењима конкурсне документације, ЈН бр. 1/2018.“